Индекс на човешкото развитие
Индексът на човешкото развитие (ИЧР) () е инструмент за сравняване на нивото на развитие на различните страни.

Оценката, която се дава на всяка страна, е теглото на очаквана продължителност на живота, образование, равнището на доходите в тази страна. Индексът е стандартно средство за измерване на нивото на благосъстояние и най-вече на детското благополучие.

Индексът е разработен през 1990 г. от пакистанския икономист Махбуб ул Хак и други икономисти, вдъхновени от идеите на Амартя Сен. Индексът се използва от Програмата на ООН за развитие (UNDP) в нейния годишен доклад (от 1993 г.) и служи като инструмент за разделяне на света на развити и развиващите се страни.

След 2010 г. методиката на изчисляване се променя. Допълнително се въвежда и индекс на човешкото развитие, отнесен към неравенството (Inequality-adjusted HDI). Ако стойностите на индекса задават една абстрактна оценка на благосъстоянието, то класирането на страните от света по него дава една допълнителна представа за неговите значения.

Методология 
ИЧР оценява средните постижения на дадена страна в следните три основни аспекта от човешкото развитие:
 Продължителност на живота и здравословен начин на живот, който се преценява според вероятната продължителност на живота към момента на раждането; позволява да се изчисли косвено задоволяването с продукти от първа необходимост, между които достъпът до питейна вода, жилище, добра хигиена и медицински грижи и услуги.
 Знание или равнище на образованието, което се преценява според степента на грамотност на възрастните. Това е процент от населението над 15 години, които могат да четат и разбират кратък и лесно достъпен текст за ежедневния живот. Отчита се и общият сбор от съотношението на записалите се учащи начално и основно, средно, и висше образование. Това число изразява задоволяване от нематериални блага като възможността за участие при взимане на решения в обществото или на работното място.
 Жизнен стандарт – естествен логаритъм от БВП на глава от населението в съотношение с покупателната възможност, за да могат да бъдат включени елементи от качеството на живот като мобилност, достъп до продукти на културата и др., които не са отчетени от първите две категории.

Индексът първоначално се изчислява по формулата за средно аритметично:
,
където A, D и E са индексите съответно на вероятната продължителност на живота, равнището на образование и жизнения стандарт.

След 2010 са въведени известни корекции в образуването на съставките, а самият индекс се изчислва като средно геометрично

Класиране на страните 
(Текущо: Страни по индекс на човешко развитие)

Използват се предоставените данни на ООН от САЩ. Всяка година се изготвя класация на страните според тези преценки.

През годините след 1975, за които е съставяна ранглиста, пет страни са били начело: Исландия, Канада, Норвегия, Швейцария и Япония.

Тенденциите в еволюцията на Индекса за България могат да бъдат доловени, независимо от уточняването и преизчисляването им.

Място в класацията на ИЧР за България и съседните ѝ държави за 2020 г. 
Гърция – 32-ро място
 България – 56-то място
Румъния – 49-то място
 Сърбия – 64-то място
 Северна Македония – 82-ро място
 Турция – 54-то място

Източници

Външни препратки 
 Human Development Report Office
 Human Development Report 2008
 Списък на страните по ИЧР  на NationMaster.com 
 Human Development Report 2014
 Human Development Report 2015 coming December 14th